DA Den Europæiske Unions Tidende L 325/90

KOMMISSIONENS BESLUTNING

af 28. november 2007

om tildeling af tre ekstra havdage til Nederlandene til et forbedret observatørdækningsprogram i overensstemmelse med bilag IIA til Rådets forordning (EF) nr. 41/2007

(meddelt under nummer K(2007) 5711)

(Kun den nederlandske udgave er autentisk)

(2007/812/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 41/2007 af 21. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig bilag IIA, punkt 11.1 og 11.3, og

ud fra følgende betragtninger:

(1) Fiskerimulighederne for 2007 for visse fiskebestande og grupper af fiskebestande og de dertil knyttede betingelser blev fastsat ved forordning (EF) nr. 41/2007.

(2) Bilag IIA til forordning (EF) nr. 41/2007 fastlægger det maksimale antal dage pr. år, et EF-fartøj må være til stede i et af de geografiske områder, der er fastlagt i bilagets punkt 2.1, hvis det medfører et af de i bilagets punkt 4.1 nævnte redskaber.

(3) Efter bilag IIA kan Kommissionen tildele tre ekstra havdage, hvor et fartøj kan være til stede i disse områder, hvis det medfører et af de i bilagets punkt 4.1 nævnte redskaber, på grundlag af et forbedret observatørdækningsprogram i partnerskab mellem videnskabsfolk og fiskerierhvervet.

(4) Den 20. juli 2007 forelagde Nederlandene Kommissionen et forbedret observatørdækningsprogram i partnerskab mellem videnskabsfolk og fiskerierhvervet.

(5) Interessen for et sådant program, der vil supplere forpligtelserne i Rådets forordning (EF) nr. 1543/2000 af 29. juni 2000 om fastlæggelse af en EF-ramme for indsamling og forvaltning af fiskeridata, der er nødvendige til gennemførelse af den fælles fiskeripolitik (2), blev bekræftet af den Videnskabelige, Tekniske og Økonomiske Fiskerikomité efter den høring, der er fastsat i punkt 11.3 i bilag IIA til forordning (EF) nr. 41/2007.

(6) I betragtning af det program, der blev forelagt den 20. juli 2007, bør Nederlandene tildeles tre ekstra havdage i perioden 1. februar 2007 til 31. januar 2008 for fartøjer, der er omfattet af det pågældende observatørdækningsprogram.

(7) Foranstaltningerne i denne beslutning er i overensstemmelse med udtalelse fra Komitéen for Fiskeri og Akvakultur —

VEDTAGET FØLGENDE BESLUTNING:

Artikel 1

For fartøjer, der fører nederlandsk flag, og som deltager i det forbedrede observatørdækningsprogram, der blev forelagt Kommissionen den 20. juli 2007, forhøjes det maksimale antal havdage, som er anført i tabel I i bilag IIA til forordning (EF) nr. 41/2007, i et af de områder, der er nævnt i samme bilags punkt 2.1, med tre dage for fartøjer, der medfører redskaber som omhandlet i samme bilags punkt 4.1.

Artikel 2

1. Syv dage efter offentliggørelsen af denne beslutning i Den Europæiske Unions Tidende forelægger Nederlandene Kommissionen en fuldstændig liste over de fartøjer, der er udvalgt til at deltage i det forbedrede observatørdækningsprogram i artikel 1.

2. Kun fartøjer, der er udvalgt til sådanne prøveplaner, og som har deltaget i det forbedrede observatørdækningsprogram indtil dets afslutning, kan få del i de i artikel 1 nævnte tre ekstra dage.

Artikel 3

To måneder efter afslutningen af det forbedrede observatørdækningprogram i artikel 1 forelægger Nederlandene Kommissionen en rapport om resultaterne af programmet for de pågældende arter og områder.

Artikel 4

Denne beslutning er rettet til Kongeriget Nederlandene.

Udfærdiget i Bruxelles, den 28. november 2007. På Kommissionens vegne Joe BORG Medlem af Kommissionen

(1) EUT L 15 af 20.1.2007, s. 1. Senest ændret ved Kommissionens forordning (EF) nr. 898/2007 (EUT L 196 af 28.7.2007, s. 22).

(2) EFT L 176 af 15.7.2000, s. 1. Ændret ved forordning (EF) nr. 1343/2007 (EUT L 300 af 17.11.2007, s. 24).